1. **Ingó vagyonnal való gazdálkodás**
	1. Az ingóságok jellemzőinek, esetleges egyediségeinek megállapítása, tárolási feladatok szükség szerinti megtervezése és megszervezése a vagyongazda főosztályok együttműködésével az ehhez szükséges ingatlanok biztosítása érdekében.
	2. Az ingó vagyon értékesíthetősége elvi lehetőségének és értékesítési formájának meghatározása azzal, hogy az I. sz. melléklet 5. mellékletének (ingatlan és ingó vagyon értékbecslés) 5.3.1 pontja szerinti szakvélemény szerint 500 000 Ft forgalmi értéket meghaladó ingó vagyon értékesítése – amennyiben jogszabály nem tiltja – kizárólag nyilvános árverés útján történik.
	3. Az értékesítés formájának megfelelő eljárás előkészítése, ezen belül az ingóságról készített értékbecslés tanulmányozása, a szakvéleményben meghatározott tények, rögzített adatok vizsgálata, majd az értékesítés lebonyolítása, pályáztatása.
	4. Adásvételi szerződés előkészítése.
	5. Az Önkormányzat mindenkori SzMSz-ében meghatározott tulajdonosi jogok gyakorlója részére döntés-előkészítő anyag készítése, a versenyeztetési eljárás eredményességének megállapításhoz.
	6. Döntést követően az adásvételi szerződés aláírása.
	7. Ingóságok átadása Vevő részére.
	8. A felek által aláírt szerződés és dokumentumok 2 eredeti példányban, továbbá az aláírt szerződés szkennelt példányának e-mailen történő továbbítása a Főpolgármesteri Hivatal Vagyongazdálkodási Főosztálya részére.
	9. Az Önkormányzat tulajdonában álló, azonban a Vagyonelemek között nem szereplő ingóságok esetében az Önkormányzat Főpolgármesteri Hivatala Vagyongazdálkodási Főosztálya külön értesítése alapján a jelen 1. számú melléklet I/10. mellékletében foglalt feladatok ellátása.